CELEX: 62017CN0122
Language: sl
Date: 2017-03-09 00:00:00
Title: Zadeva C-122/17: Predlog za sprejetje predhodne odločbe, ki ga je vložilo Court of Appeal (Irska) 9. marca 2017 – David Smith/Patrick Meade, Philip Meade, FBD Insurance plc, Ireland, Attorney General

15.5.2017   
            
            
               SL
            
            
               Uradni list Evropske unije
            
            
               C 151/22
            
         Predlog za sprejetje predhodne odločbe, ki ga je vložilo Court of Appeal (Irska) 9. marca 2017 – David Smith/Patrick Meade, Philip Meade, FBD Insurance plc, Ireland, Attorney General
   (Zadeva C-122/17)
   (2017/C 151/29)
   Jezik postopka: angleščina
   
      Predložitveno sodišče
   
   Court of Appeal
   
      Stranke v postopku v glavni stvari
   
   
      Tožeča stranka na prvi stopnji: David Smith
   
      Toženi stranki na prvi stopnji: Patrick Meade in Philip Meade
   
      Pritožnik/tretja tožena stranka na prvi stopnji: FBD Insurance plc
   
      Nasprotna stranka/četrta tožena stranka na prvi stopnji: Irska in Attorney General
   
      Vprašanji za predhodno odločanje
   
   Če:
   
               i.
            
            
               upoštevne določbe nacionalnega prava določajo izključitev obveznega avtomobilskega zavarovanja za osebe, za katere v vozilih na mehanski pogon niso zagotovljeni fiksni sedeži,
            
         
               ii.
            
            
               upoštevna zavarovalna polica določa, da je kritje omejeno na potnike, ki potujejo na fiksnih sedežih, in je bila ob nesreči ta polica dejansko veljavna za namene nacionalnega prava,
            
         
               iii.
            
            
               je Sodišče v prejšnji odločbi (zadeva C-356/05, Farrell/Whitty) že presodilo, da so upoštevne nacionalne določbe, ki določajo tako izključitev iz kritja, v nasprotju s pravom Unije in se zato ne smejo uporabljati, in
            
         
               iv.
            
            
               besedilo nacionalnih določb ne omogoča razlage v skladu z zahtevami prava Unije,
               ali mora nacionalno sodišče v sporu med zasebnimi subjekti in zasebno zavarovalnico v zvezi z avtomobilsko nesrečo leta 1999, v kateri je bil hudo poškodovan potnik, ki se ni prevažal na fiksnem sedežu, v katerem sta se s soglasjem strank zasebni zavarovalnici pridružila nacionalno sodišče in država kot toženi stranki […] [ni prevedeno], kadar ne uporabi upoštevnih določb nacionalnega prava, opustiti tudi uporabo določbe o izključitvi ali drugače preprečiti zavarovalnici, da bi se opirala […] [ni prevedeno] […] [ni prevedeno] na takrat veljavno klavzulo o izključitvi v polici o avtomobilskem zavarovanju, tako da bi lahko oškodovanec na podlagi navedene police nato neposredno izterjal odškodnino od zavarovalnice? Podredno, ali bi to v bistvu pomenilo ustvarjanje neposrednega horizontalnega učinka Direktive proti zasebnemu subjektu na način, ki ga pravo Unije prepoveduje?